送元上人歸禾山
作者：呂本中
朝代：宋

paragraphs: 長囂而寂，方作而息。
如射破的，初不以力。
子居深山，又處絕頂。
避囂不作，二事俱屏。
往來臨川，道里且千。
一見我喜，如舊交然。
我欲屬子，重于發言。
子請則堅，之子之賢。
遍尋諸方，不主先入。
唯是之從，何拘何執。
惟昔善財，我曹之師。
其心廣大，誰能間之。
山高海深，德則不孤。
不深不高，培塿潢汚。
奚必深山，惟靜之守。
求寂念息，以閲永久。